1269-ben "Kelnuk" néven említik először. Egykor székelyek lakták, Sepsikálnok székelyei innen települtek át a 12. században. Román stílusú templomát még ők építették a 12. században, majd a Kelneki család lakótornyot épített mellé. A szászok kettős védőfallal vették körül, lakótornyát megmagasították. Az erősség ellenállt Mihály vajda 1599. évi és a tatárok 1658. évi ostromának is.